28 maj-1 qershor, në Nju Jork zhvillohet Festivali Botëror i Shkencës
Ky festim madhështor synon të theksojë rolin e shkencës në jetën e përditshme
Shkenca është një temë, të cilën disa të rritur e kanë shmangur që prej ditëve të shkollës, kur ata mendonin se shkenca ishte e mërzitshme ose e vështirë. Por janë pikërisht këto perceptime që Festivali Botëror i Shkencës synon t’i eliminojë. Fizikanti Brajën Grin, bashkë-themelues i festivalit, është i vendosur t’i kushtojë shkencës një vemendje të re dhe krejt ndryshe. Festivalet shkencore kanë qënë një pjesë popullore e përvojës evropiane e të mësuarit për vite me radhë, por kjo nuk mund të thuhet për Shtetet e Bashkuara. Zoti Grin shpreson që ky festivat të ndryshojë pikërisht këtë fakt. Programet novatore, që synojnë të habisin, të frymëzojnë dhe të tërheqin pjesëmarrësit, janë të shumta. Një pjesëmarrës i etshëm është aktori i njohur Alan Alda, i cili për shumë vite drejtoi një seri televizive shkencore, ka bërë një njoftim në shërbim të publikut për festivalin e Nju Jorkut. Brajën Grin thotë se në festival ka diçka për çdo njeri, nga më i riu tek më i moshuari. Zoti Grin shpreson që qyteti i Nju Jorkut të zhvillojë një festivat vjetor me pjesëmarrjen e qyteteve nga e gjithë bota. Ky festival shënon në një farë mënyre fillimin e një epoke të re, epokë që përqafon botën e shkencës. (ze)